九日三首  其二
作者：張嵲
朝代：宋

paragraphs: 憶昔陶元亮，閒居愛重九。
秋菊雖滿園，無錢得沽酒。
悵望平野中，壺漿俄見讎。
開罇對來使，舉盞屬層岫。
自古節士中，高情復安有。
古人重出處，一往不復又。
俯仰愧前躅，留滯成衰朽。
名玷金閨籍，事落田夫後。
無地可扶犂，有鄉但回首。
黄花開已晚，紅萸猶可嗅。
閉户無雜賓，獨理槽牀溜。